CELEX: 62011TN0218
Language: sk
Date: 2011-04-21 00:00:00
Title: Vec T-218/11: Žaloba podaná 21. apríla 2011 — Dagher/Rada

18.6.2011   
            
            
               SK
            
            
               Úradný vestník Európskej únie
            
            
               C 179/19
            
         Žaloba podaná 21. apríla 2011 — Dagher/Rada
   (Vec T-218/11)
   2011/C 179/33
   Jazyk konania: francúzština
   
      Účastníci konania
   
   
      Žalobca: Habib Roland Dagher (Abidžan, Pobrežie Slonoviny) (v zastúpení: J.-Y. Dupeux a F. Dressen, advokáti)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil vykonávacie nariadenie Rady (EÚ) č. 85/2011 z 31. januára 2011 v rozsahu, v akom sa ho tento akt týka,
            
         
               —
            
            
               zrušil rozhodnutie Rady 2011/71/SZBP z 31. januára 2011 v rozsahu, v akom sa ho tento akt týka,
            
         
               —
            
            
               zaviazal Radu, aby mu zaplatila 40 000 eur ako náhradu škody za nemajetkovú ujmu a ďalšie ujmy, ktoré utrpel,
            
         
               —
            
            
               zaviazal Radu na náhradu všetkých trov konania.
            
         
      Dôvody a hlavné tvrdenia
   
   Žalobca na podporu svojej žaloby uvádza jeden žalobný dôvod založený na porušení podstatných formálnych náležitostí, ktorý je rozdelený na tri časti:
   
               —
            
            
               v prvej časti žalobca namieta, že konanie Rady nemalo kontradiktórny charakter, pretože žalovaná neposkytla žalobcovi bezodkladne po uverejnení napadnutých aktov údaje, ktoré by mu umožnili pochopiť dôvody voči nemu prijatých opatrení, a následne odmietla ďalšie žiadosti žalobcu o informácie, čím ho zbavila jeho práva na úspešné uplatnenie všetkých správnych opravných prostriedkov, ktorými by dosiahol zrušenie zabavenia majetku,
            
         
               —
            
            
               v druhej časti žalobca namieta nedostatok odôvodnenia, pretože dôvody uvedené v obmedzujúcich opatreniach prijatých voči žalobcovi boli nepresné a stručné a neumožňovali žalobcovi oboznámiť sa s podstatou výhrad, ktoré zakladajú dotknuté sankcie,
            
         
               —
            
            
               v tretej časti žalobca namieta porušenie práva na účinnú súdnu ochranu.